**Uzziņa par projektu Vadības komitejas sēdei**

**14.06.2021.**

|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts “Noteikumi par politisko organizāciju (partiju) un to apvienību gada pārskatiem” (turpmāk – noteikumu projekts)** |
|  | Projekta izstrādes nepieciešamības pamatojums | Ministru kabineta 2017.gada 24.maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus. |
|  | Vadības darba plāna uzdevuma numurs un tā izpildes termiņš (ja nepieciešams) | 2021-DP-04-/166, 30.12.2021.  |
|  | Projekta īss saturs | Ar Grāmatvedības likumu (Saeimā pieņemts 2021.gada 10.jūnijā) likums “Par grāmatvedību” (turpmāk – Likums) tiek izteikts jaunā redakcijā. Saskaņā ar Grāmatvedības likuma sākotnējās ietekmes novērtējuma ziņojumā (anotācijā) minēto ir paredzēts pārizdot pašlaik uz Likuma pamata izdotos Ministru kabineta noteikumus, tai skaitā arī Ministru kabineta 2004.gada 13.jūlija noteikumus Nr.591 “Noteikumi par politisko organizāciju (partiju) un to apvienību gada pārskatiem”, kas bija izdoti saskaņā ar Likuma 13.panta ceturtās daļas 4.punktu (turpmāk - Noteikumi), aktualizējot tajos iekļauto regulējumu.Noteikumu projekts “Noteikumi par politisko organizāciju (partiju) un to apvienību gada pārskatiem” (turpmāk – noteikumu projekts) tiks izstrādāts saskaņā ar l Grāmatvedības likuma 18.panta otrās daļas 1.punktā Ministru kabinetam doto uzdevumu. Izstrādājot noteikumu projektu, tiks ņemts vērā, ka politiskajām organizācijām (partijām) ir pienākums gada pārskatu iesniegt Korupcijas novēršanas un apkarošanas biroja Elektronisko datu ievades sistēmā. Lai mazinātu iespēju, ka jaunu noteikumu izdošanas rezultātā minētajā datu ievades sistēmā būs nepieciešams veikt būtiskas izmaiņas, kam savukārt būtu nepieciešams papildus finansējums, noteikumu projektā, ciktāl tas iespējams, tiks saglabāta pašreizējo Noteikumu struktūra, iekļautais regulējums un pielikumos iekļautās gada pārskata sastāvdaļu shēmas. Paredzēts veikt tikai tos labojumus, kas nepieciešami, lai noteikumu projektu saskaņotu ar Politisko partiju likumā un Politisko organizāciju (partiju) finansēšanas likuma aktuālo regulējumu, kā arī no Grāmatvedības likumā paredzētā regulējuma izrietošos lietotās terminoloģijas labojumus un redakcionālos precizējumus. Tai skaitā:1) paredzēts papildināt ieņēmumu un izdevumu pārskata un naudas plūsmas pārskata shēmas ar jaunu ieņēmumu posteni “Valsts budžeta finansējums”;2) paredzēts precizēt gada pārskata pārbaudes un revidēšanas noteikumus; 3) Noteikumos lietotie vārdi “vadības institūcija vai vadītājs” un “vadība” noteikumu projektā tiks aizstāti ar vārdiem “pārvaldes institūcija (valde)”, kā arī tiks veikti citi nepieciešamie redakcionālie labojumi un precizējumi. Noteikumu projekts aizstās Noteikumus, kuri pēc noteikumu projekta izdošanas zaudēs spēku. |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska. |
|  | Darba grupas vadītājs un iespējamais sastāvs (ja nepieciešams)  | Ar Finanšu ministrijas 2018.gada 3.maija rīkojumu Nr. 150 izveidota darba grupa jauna likuma “Par grāmatvedību” un ar to saistīto Ministru kabineta noteikumu izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas “Turība”, Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji.  |
|  | Sabiedrības līdzdalība | Sabiedrības pārstāvji varēs līdzdarboties Ministru kabineta noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Informācija par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika”. Termiņš viedokļu sniegšanai – 28.06.2021. |
|  | Ministrijas struktūrvienības un padotības iestādes, ar kurām projekts jāsaskaņo | Finanšu ministrijas Juridiskais departaments. |
|  | Nosūtīšanas saskaņošanai termiņš,saskaņošanas termiņš | Nosūtīts saskaņošanai – 14.06.2021.Saskaņošanas termiņš – 28.06.2021. |
|  | Prognozējamā projekta finansiālā ietekme uz valsts budžetu | Nav (noteikumu projekta finansiālā ietekme uz valsts budžetu netiek plānota). |
|  | Tiesību akta pieņemšanas kalendārais plāns | Izsludināts VSS: 08.07.2021.Iesniegts Valsts kancelejā: 30.08.2021. |
|  | Politikas joma | Budžeta un finanšu politika. |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska (tālr. 67095616, e-pasts: gunta.majevska@fm.gov.lv). |
| Uzziņu iesniedza:Daina Robežniece, Grāmatvedības un revīzijas politikas departamenta direktore |
| Tālrunis: 67095495, e-pasts: daina.robezniece@fm.gov.lv |
| Uzziņa iesniegta: 10.06.2021. |